SPRÁVA KOMISIE EURÓPSKEMU PARLAMENTU A RADE o výdavkoch EPZF /* COM/2012/062 final */





OBSAH SPRÁVA KOMISIE EURÓPSKEMU PARLAMENTU A RADE o výdavkoch EPZF............... 3 1........... Úvod.............................................................................................................................. 3 2........... Príjmy pripísané EPZF.................................................................................................... 3 3........... Príjmy pochádzajúce z dočasných súm na reštrukturalizáciu (sektor cukru)....................... 4 4........... Pripomienky k predbežnému plneniu rozpočtu EPZF na rok 2011................................... 4 4.1........ Trhové opatrenia............................................................................................................ 4 4.1.1..... Obilniny (– 174,3 milióna EUR)...................................................................................... 5 4.1.2..... Náhrady vzťahujúce sa na výrobky neuvedené v prílohe 1 (- 18,3 milióna EUR).............. 5 4.1.3..... Potravinové programy (+ 14,9 milióna EUR)................................................................... 5 4.1.4..... Ovocie a zelenina (+ 636,8 milióna EUR v porovnaní so schválenými rozpočtovými prostriedkami) 5 4.1.5..... Víno (- 39,3 milióna EUR).............................................................................................. 6 4.1.6..... Mlieko a mliečne výrobky (- 94,9 miliónov EUR)............................................................ 6 4.1.7..... Hovädzie a teľacie mäso (+ 20,5 milióna EUR)............................................................... 6 4.1.8..... Bravčové mäso, vajcia a hydina (+ 71,3 milióna EUR)..................................................... 6 4.2........ Priama pomoc................................................................................................................ 6 4.2.1..... Neviazaná priama pomoc (+ 507,1 milióna EUR v porovnaní so schválenými rozpočtovými prostriedkami) 6 4.2.2..... Ostatná priama pomoc (- 98,7 milióna EUR)................................................................... 7 4.3........ Ostatné výdavky............................................................................................................. 7 4.3.1..... Zúčtovanie z predchádzajúcich rokov (+ 338,4 milióna EUR).......................................... 7 4.3.2..... Bezpečnosť potravín a krmív, zdravie zvierat, starostlivosť o zvieratá a zdravotný stav rastlín (+ 32,3 milióna EUR)...................................................................................................................................... 7 5........... Čerpanie pripísaných príjmov EPZF................................................................................ 8 6........... Čerpanie príjmov pochádzajúcich z dočasných súm na reštrukturalizáciu (odvetvie cukru). 8 7........... Čerpanie fondu na reštrukturalizáciu v sektore cukru........................................................ 8 8........... Závery............................................................................................................................ 8 Príloha: Predbežné čerpanie prostriedkov EPZF 15. 10. 2011 SPRÁVA KOMISIE EURÓPSKEMU PARLAMENTU A RADE o výdavkoch EPZF Systém včasného varovania č. 11-12/2011 1. Úvod Predbežné plnenie rozpočtu na rok 2011, ktoré prebehlo od 16. októbra 2010 do 15. októbra 2011, sa uvádza v priloženej tabuľke a očakáva sa, že dosiahne sumu 43 978,8 milióna EUR. Táto suma zahŕňa sumy opravené na základe zúčtovania účtov EPZF, ako aj pozastavenia a zníženia mesačných úhrad uložených v priebehu rozpočtového roka. Ďalej zahŕňa aj odhad výdavkov dosahujúcich približne 36 miliónov EUR, ktoré Komisia ešte môže priamo realizovať do 31. decembra 2011. 2. Príjmy pripísané EPZF Na základe pravidiel článku 34 nariadenia Rady (ES) č. 1290/2005 o financovaní Spoločnej poľnohospodárskej politiky sa príjmy pochádzajúce z finančných opráv podľa rozhodnutí o overení súladu, z nezrovnalostí a z odvodov za mlieko označujú ako príjmy pripísané na financovanie výdavkov EPZF. Podľa týchto pravidiel sa pripísané príjmy môžu využívať na financovanie výdavkov EPZF, ktoré vzniknú členským štátom. V prípade, že sa časť týchto príjmov nevyužije, automaticky sa prenesie do nasledujúceho rozpočtového roka[1]. Ako už bolo naznačené v predchádzajúcich správach systému včasného varovania, Komisia pôvodne odhadovala dostupné pripísané príjmy v roku 2011 na 1 247 miliónov EUR. Konkrétne: – Pripísané príjmy, ktorých vytvorenie sa očakávalo v priebehu rozpočtového roku 2011, sa odhadovali na 707 miliónov EUR. Z opráv na základe overenia súladu sa očakávala suma 600 miliónov EUR a z nezrovnalostí suma 88 miliónov EUR. Príjmy z odvodov za mlieko sa odhadovali na 19 miliónov EUR. – Výška pripísaných príjmov, v prípade ktorých sa očakávalo prenesenie z rozpočtového roka 2010 do roka 2011, sa odhadovala na 540 miliónov EUR. Komisia v rozpočte na rok 2011 pripísala dané príjmy vo výške 1 247 miliónov EUR do dvoch režimov. Konkrétne: – 500 miliónov EUR vyčlenila na prevádzkové prostriedky pre organizácie výrobcov v odvetví ovocia a zeleniny a – 747 miliónov EUR na režim jednotnej platby. Rozpočtový orgán na tieto dva režimy nakoniec schválil rozpočtové prostriedky jednotlivo vo výške 292 miliónov EUR a 30 389 miliónov EUR v súlade s návrhom Komisie. Súčet schválených rozpočtových prostriedkov a uvedených pripísaných príjmov zodpovedá celkovému odhadu požadovaných rozpočtových prostriedkov vo výške 792 miliónov EUR na prevádzkové prostriedky pre organizácie výrobcov v odvetví ovocia a zeleniny a 31 136 miliónov EUR na režim jednotnej platby. V prílohe, ktorá obsahuje predbežné plnenie rozpočtu na rok 2011, predstavujú rozpočtové prostriedky určené pre odvetvie ovocia a zeleniny schválené prostriedky vo výške 491,1 milióna EUR a pre odvetvie neviazanej priamej pomoci predstavujú schválené prostriedky vo výške 36 324 miliónov EUR, bez zohľadnenia uvedených pripísaných príjmov. Po zahrnutí pripísaných príjmov do týchto odvetví dosahujú celkové predpokladané prostriedky v roku 2011 pre odvetvie ovocia a zeleniny 991,1 milióna EUR a pre odvetvie neviazanej priamej pomoci 37 071 miliónov EUR. 3. Príjmy pochádzajúce z dočasných súm na reštrukturalizáciu (sektor cukru) Dočasné reštrukturalizačné sumy v sektore cukru sa považujú za pripísané príjmy určené na financovanie reštrukturalizačnej pomoci v sektore cukru a ďalšej pomoci plánovanej v rámci Fondu na reštrukturalizáciu v sektore cukru. Za tri hospodárske roky: 2006/07, 2007/08 a 2008/09 sa tieto sumy týkajúce sa množstevných kvót na cukor, inulínový sirup a izoglukózu pridelené hospodárskym subjektom v jednotlivých členských štátoch zaplatili do fondu. Ako bolo naznačené v predchádzajúcich správach systému včasného varovania, pôvodne sa očakávalo, že z rozpočtového roku 2010 sa do rozpočtového roku 2011 prenesie suma vo výške 1 015 miliónov EUR. Konečná suma pripísaných príjmov prenesených do roku 2011 v rámci Fondu na reštrukturalizáciu v sektore cukru dosiahla 1 044,8 milióna EUR. 4. Pripomienky k predbežnému plneniu rozpočtu EPZF na rok 2011 Predbežná úroveň plnenia rozpočtu na rok 2011 je znázornená v prílohe. V ďalšej časti sa uvádzajú stručné pripomienky k niektorým rozpočtovým oblastiam, ktoré vykazujú najvýznamnejšie rozdiely medzi skutočne vzniknutými výdavkami a príslušnými rozpočtovými prostriedkami zahrnutými do rozpočtu na rok 2011: 4.1. Trhové opatrenia Na opatrenia na intervencie na poľnohospodárskych trhoch sa vyčerpalo o 379,5 milióna EUR viac v porovnaní s úrovňou schválených rozpočtových prostriedkov, ale o 120,5 milióna EUR menej pri zohľadnení 500 miliónov EUR plánovaných ako pripísané príjmy pre túto kapitolu. Tento rozdiel je výsledkom spojenia modelov čerpania jednotlivých odvetví a spôsobili ho predovšetkým: 4.1.1. Obilniny (– 174,3 milióna EUR) Nedostatočné plnenie tohto rozpočtového článku vyplýva hlavne z významného predaja obilnín z intervenčných zásob v období od decembra 2010 do mája 2011 za výrazne vyššie ceny, než boli ceny plánované v rozpočte na rok 2011. Tento predaj viedol k značným ziskom v rámci rozpočtu na rok 2011, ktoré sú vykázané v čerpaní rozpočtu v danom rozpočtovom článku ako záporné položky. Nedostatočné čerpanie prostriedkov tohto rozpočtového článku však čiastočne vyplýva aj z nižších výdavkov, ktoré členským štátom vznikli pri pomoci na zemiakový škrob v porovnaní s tým, čo bolo naplánované v rozpočte. 4.1.2. Náhrady vzťahujúce sa na výrobky neuvedené v prílohe 1 (- 18,3 milióna EUR) Toto nedostatočné plnenie vyplýva z nižších platieb členských štátov za vývozné osvedčenia na cukor, mliečne výrobky a súvisiace výrobky v porovnaní s pôvodnými odhadmi v rozpočte. 4.1.3. Potravinové programy (+ 14,9 milióna EUR) Členské štáty takmer úplne implementovali plán na rozdelenie potravín osobám v najväčšej núdzi na rok 2011. Výsledné prečerpanie prostriedkov tohto rozpočtového článku je spôsobené hlavne tým, že členské štáty vynaložili v roku 2011 vyššie než obvyklé sumy za plány predchádzajúcich rokov. 4.1.4. Ovocie a zelenina (+ 636,8 milióna EUR v porovnaní so schválenými rozpočtovými prostriedkami) Toto výrazné prečerpanie prostriedkov vyplýva z porovnania výdavkov vzniknutých v tomto odvetví so schválenými rozpočtovými prostriedkami na rok 2011, ktoré nezahŕňajú príjmy pripísané tomuto odvetviu. Ak sa však zahrnie príjem 500 miliónov EUR pripísaný tomuto odvetviu (pozri prosím poznámku pod čiarou * naspodku priloženej tabuľky), celkové dostupné prostriedky sa tak zvýšia na 991,1 milióna EUR a uvedené prečerpanie klesne na 136,8 milióna EUR. Toto prečerpanie je výsledkom spojenia podkladov plnenia jednotlivých režimov, ktoré sú financované z rozpočtových prostriedkov tohto odvetvia. Pokiaľ ide o prevádzkové prostriedky pre organizácie výrobcov a program ovocia pre školy, členské štáty vynaložili menšie výdavky, než aké sa predpokladali v rozpočte. Mimoriadne podporné opatrenia v odvetví ovocia a zeleniny, ktoré Komisia prijala v dôsledku krízy vyvolanej baktériou E. coli, boli čiastočne financované prostredníctvom prevádzkových prostriedkov pre organizácie výrobcov, zatiaľ čo zvyšná časť sa financovala z rozpočtovej položky 05 02 08 99 v rámci tohto rozpočtového riadku. Očakávalo sa, že tieto opatrenia budú stáť približne 227 miliónov EUR, pričom podľa očakávaní sa z nich malo 215 miliónov EUR uhradiť a vykázať v roku 2011. Členské štáty vynaložili v roku 2011 okolo 178,3 milióna EUR. V priebehu rozpočtového roka 2012 však členské štáty stále môžu uskutočňovať ďalšie platby. Členské štáty vynaložili aj výdavky na pomoc spojenú s predbežným schválením organizácií výrobcov, ktoré boli výrazne vyššie než rozpočtové prostriedky dostupné na tento režim v rozpočte na rok 2011, ako tomu bolo v prípade plnenia tohto režimu za posledné tri roky. 4.1.5. Víno (- 39,3 milióna EUR) Toto nedostatočné čerpanie je spôsobené nepatrne nižšími výdavkami, ktoré členské štáty vynaložili tak na vnútroštátne podporné programy v odvetví vína (v porovnaní s rozpočtovým stropom), ako aj na režim klčovania vinohradov. 4.1.6. Mlieko a mliečne výrobky (- 94,9 miliónov EUR) Toto nedostatočné čerpanie je výsledkom spojenia podkladov plnenia jednotlivých režimov, ktoré sú financované v tomto odvetví. Konkrétne členské štáty vynaložili nižšie výdavky na program podpory konzumácie mlieka v školách, než boli rozpočtové prostriedky zahrnuté v konečnom rozpočte, ktoré sa v priebehu rokovaní o rozpočte na rok 2011 zvýšili v porovnaní s pôvodnými požiadavkami Komisie o 10 miliónov EUR. Okrem toho sa odstredené sušené mlieko z intervenčných zásob predalo za vyššie ceny, než sa pôvodne predpokladalo v rozpočte na rok 2011. Tento predaj viedol k značným ziskom v rámci rozpočtu na rok 2011, ktoré sú vykázané v čerpaní rozpočtu v rovnakom rozpočtovom článku ako záporné položky. 4.1.7. Hovädzie a teľacie mäso (+ 20,5 milióna EUR) Toto prečerpanie vyplýva z vyšších výdavkov, ktoré členské štáty vynaložili na vývozné náhrady z dôvodu vyšších množstiev hovädzieho mäsa a živých zvierat vyvezených s náhradami v roku 2011. 4.1.8. Bravčové mäso, vajcia a hydina (+ 71,3 milióna EUR) Toto prečerpanie je možné zdôvodniť predovšetkým výdavkami vynaloženými členskými štátmi na pomoc na súkromné skladovanie pre bravčové mäso, ktorá sa zaviedla v januári 2011 a na ktorú sa v rozpočte na rok 2011 nenaplánovali rozpočtové prostriedky. Okrem toho toto prečerpanie súvisí s vyššími množstvami hydiny vyvezenej s náhradami, než sa odhadovalo. 4.2. Priama pomoc Čerpanie prostriedkov na priamu pomoc bolo o 408,8 milióna EUR vyššie v porovnaní s úrovňou schválených rozpočtových prostriedkov, ale o 338,2 milióna EUR nižšie pri zohľadnení plánovaných pripísaných príjmov vo výške 747 miliónov EUR pre túto kapitolu. Tento rozdiel vyplýva z odvetvia neviazanej priamej pomoci. 4.2.1. Neviazaná priama pomoc (+ 507,1 milióna EUR v porovnaní so schválenými rozpočtovými prostriedkami) Toto značné prečerpanie prostriedkov vyplýva z porovnania výdavkov vynaložených na neviazanú priamu pomoc so schválenými rozpočtovými prostriedkami na rok 2011, ktoré nezahŕňajú príjmy pripísané tomuto odvetviu. Avšak, ak sa zahrnie príjem 747 miliónov EUR pripísaný tomuto odvetviu (pozri prosím poznámku pod čiarou * naspodku priloženej tabuľky), celkové dostupné rozpočtové prostriedky sa tak zvýšia na 37 071 milióna EUR a uvedené prečerpanie sa zmení na nedostatočné plnenie predstavujúce - 239,9 milióna EUR. Toto nedostatočné plnenie je spôsobené nižšími výdavkami, ktoré členské štáty vynaložili v prvom rade na režim jednotnej platby na plochu (SAPS) a na špecifické podporné opatrenia neviazanej pomoci podľa článku 68 nariadenia Rady (ES) č. 73/2009. Treba však poznamenať, že v prípade režimu jednotnej platby (SPS) sa v roku 2011 vyčerpalo 99,8 % dostupných rozpočtových prostriedkov, čo bola jeho doteraz najvyššia úroveň plnenia. 4.2.2. Ostatná priama pomoc (- 98,7 milióna EUR) Toto nedostatočné plnenie je spôsobené predovšetkým nižšími výdavkami, ktoré členské štáty vynaložili na špecifické podporné opatrenia viazanej pomoci podľa článku 68 nariadenia Rady (ES) č. 73/2009, prémie na dojčiace kravy, bavlnu a platby výrobcom zemiakového škrobu, v porovnaní s výdavkami pôvodne plánovanými v rozpočte na rok 2011. 4.3. Ostatné výdavky 4.3.1. Zúčtovanie z predchádzajúcich rokov (+ 338,4 milióna EUR) Komisia vo svojom opravnom liste na rok 2011 navrhla opravy zúčtovania vo výške – 72 miliónov EUR. Konečná suma týchto opráv, o ktorej sa rozhodlo v priebehu rokovaní o rozpočte na rok 2011, dosiahla – 272 miliónov EUR. Komisia navyše musela na základe rozhodnutí o zúčtovaní prijatých počas roka 2011 vrátiť, to znamená vykonať kladné opravy v prospech členských štátov v čistej sume 66,4 miliónov EUR. Posledná uvedená suma sa pripočíta k predtým uvedenej zápornej sume – 272 miliónov EUR, a Komisia teda musí nájsť kladné rozpočtové prostriedky predstavujúce približne 338,4 milióna EUR tak, aby sa táto rozpočtová položka v roku 2011 uzatvorila. Tieto prostriedky sa prenesú z rozpočtových položiek, v ktorých sa v roku 2011 zaznamenalo nedostatočné plnenie. 4.3.2. Bezpečnosť potravín a krmív, zdravie zvierat, starostlivosť o zvieratá a zdravotný stav rastlín (+ 32,3 milióna EUR) Režimy financované na základe tohto článku zahŕňajú priame platby zo strany Komisie. Do 31. 12. 2011 sa majú ešte uskutočniť naplánované platby vo výške 29,1 milióna EUR. Avšak v tejto chvíli sa očakáva, že prostriedky z tohto rozpočtového článku sa budú čerpať nedostatočne, keďže náklady vynaložené na očkovanie proti katarálnej horúčke oviec sú nižšie než sa očakávalo, a to v dôsledku značného úbytku výskytu choroby vďaka nedávnym úspešným očkovacím kampaniam. Okrem toho sa nepoužije časť prostriedkov plánovaných v rozpočte na nákup očkovacích látok pre núdzové situácie v oblasti zdravia zvierat, keďže nedošlo k závažnejšiemu prepuknutiu chorôb zvierat. 5. Čerpanie pripísaných príjmov EPZF Ako vyplýva z tabuľky v prílohe, celkové pripísané príjmy napokon dostupné v roku 2011 dosiahli 1 571,9 milióna EUR. Táto suma bola o 324,9 milióna EUR vyššia oproti pôvodne naplánovanej sume 1 247 miliónov EUR. Tento rozdiel je čiastočne spôsobený skutočnosťou, že suma pripísaných príjmov prenesených z roku 2010 do roku 2011 bola o 365,1 milióna EUR vyššia a dosiahla sumu 905,1 milióna EUR oproti 540 miliónom EUR, s ktorými sa v rozpočte pôvodne počítalo. Je potrebné zdôrazniť, že pripísané príjmy prenesené z roku 2010 do roku 2011 sa použili v celej výške na financovanie výdavkov rozpočtového roku 2011 v súlade s článkom 10 nariadenia o rozpočtových pravidlách. Pripísané príjmy novo vybrané v roku 2011 predstavovali 712,9 milióna EUR, pričom v rozpočte sa počítalo so sumou 707 miliónov EUR. Tento príjem sa však znížil približne o 46,1 milióna EUR v dôsledku opravy rozhodnutia o overení súladu z roku 2010, a to na 666,8 milióna EUR. V rámci tejto sumy dosiahli opravy na základe overenia súladu 467,3 milióna EUR, príjmy z nezrovnalostí dosiahli 177,6 milióna EUR a príjmy z odvodov za mlieko dosiahli 21,9 miliónov EUR. Časť z nedávno vybraných pripísaných príjmov, ktoré sa nepoužijú v roku 2011, sa prenesie do rozpočtového roku 2012 a použije sa na financovanie výdavkov, ktoré vzniknú v uvedenom roku. 6. Čerpanie príjmov pochádzajúcich z dočasných súm na reštrukturalizáciu (odvetvie cukru) V súlade s právnymi predpismi sa od novembra 2009 nevybrali od členských štátov žiadne nové dočasné sumy na reštrukturalizáciu. Celkové dostupné pripísané príjmy do Fondu na reštrukturalizáciu v sektore cukru sa teda rovnajú sume 1 044,8 milióna EUR prenesených z rozpočtu na rok 2010. Po tom, čo sa členským štátom vráti suma 187,9 milióna EUR vynaložená na pomoc z Fondu na reštrukturalizáciu v sektore cukru (pozri prosím bod 7), sa zostatok vo výške približne 856,9 milióna EUR prenesie do rozpočtového roka 2012 a použije sa na financovanie pomoci z Fondu na reštrukturalizáciu v sektore cukru vynaloženej v roku 2012. 7. Čerpanie fondu na reštrukturalizáciu v sektore cukru Úhrady výdavkov členských štátov za platby v prípade pomoci na reštrukturalizačné opatrenia, pomoci na diverzifikáciu alebo pomoci na rafináciu cukru predstavovali 187,9 milióna EUR. Tieto druhy pomoci sa členským štátom uhradili z pripísaných príjmov vo výške 1 044,8 milióna EUR uvedených v bode 6. 8. Závery Predbežné plnenie rozpočtu EPZF na rok 2011 viedlo k čerpaniu 1 087,6 milióna EUR nad úroveň schválených rozpočtových prostriedkov, ktoré sú kryté z dostupných pripísaných príjmov vo výške 1 571,9 milióna EUR. Ešte treba vykonať viaceré koncoročné úpravy a prenosy prostriedkov. V súčasnosti sa však odhaduje, že dostupné pripísané príjmy, ktoré sa majú preniesť do roku 2012 pre EPZF pravdepodobne dosiahnu asi 440 miliónov EUR. [1] Najskôr sa musia použiť prenesené pripísané príjmy, to znamená skôr ako rozpočtové prostriedky schválené rozpočtovým orgánom alebo pripísané príjmy vytvorené počas roka (článok 10 nariadenia o rozpočtových pravidlách).